section_heading: Povijesni uspjeh
paragraph_text: Klub je sezonu 2021./22. završio na drugom mjestu 1. HRL Sjever i time ostvario priliku da kroz playoff izbori plasman u Paket 24 Premijer ligu. Ždrijebom u Zagrebu odlučeno je kako će RK KTC igrati protiv RK Umaga. Prva utakmica odigrala se 29. svibnja u dvorani Stella Maris u Umagu, a tamo je domaći sastav ostvario pobjedu od šest golova prenosti (30:24). Nakon ovog bolnog poraza mnogi nisu davali nikakve šanse u mogući preokret KTC-a, no domaći sastav nije se mislio tako lako predati. U subotu, 4. lipnja, točno u vrijeme održavanja trodnevne manifestacije Križevačko veliko spravišće odigravala se najbitnija utakmica u povijesti kluba, jer bi potencijalnom pobjedom klub ostvario najveći uspjeh, a to je plasman u Premijer ligu. Utakmicu su sudili najpoznatiji hrvatski, ali i svjetski suci, a to su Matija Gubica i Boris Milošević. Domaća ekipa KTC-a furiozno je krenula u utakmicu i u prve četiri minute imala prednost od 2:0 uz obranjeni sedmerac golmana Šutala. Na poluvrijeme se otišlo s rezultatom što je u tom trenutku bila dovoljna prednost za ulazak u najviši rang hrvatskog rukometa. Sama činjenica da su gosti postigli samo sedam pogodaka govorila je da će KTC-u biti teoretski i pobjeda od šest pogodaka razlike dovoljna za prolazak u elitu. U zadnjih pet minuta utakmice ušlo se s pet do šest pogodaka razlike za KTC, a iako izmoreni i teških nogu, domaći se sastav nije predavao. Tako u 58. minuti iskusni vratar Martinović skida ključnu kontru gostujućujem igraču. U istoj minuti, tj. u sljedećm napadu domaći igrač Matija Perajica zabija za 25:19 i dovoljnih šest pogodaka razlike. U zadnjih nekoliko sekundi utakmice Umag je imao priliku iz deveterca smanjiti rezultat, no Martinović izvanredno glavom brani udarac i utakmica završava pobjedom od šest razlike, a zbog većeg broja postignutih pogodaka u gostima KTC ostvaruje san svih križevačkih zaljubljenika u rukomet da svoj klub od sezone 2022./2023. gledaju u najjačoj rukometnoj ligi u Hrvatskoj.